এবার সন্দীপ ঘোষকে তলব লালবাজারের

কলকাতা: এবার আরজি করের প্রাক্তন অধ্যক্ষ সন্দীপ ঘোষকে তলব কলকাতা পুলিশের। বুধবার বেলা ১২টায় লালবাজারে তাঁকে হাজিরার নির্দেশ দেওয়া হয়েছে। কলকাতা পুলিশ সূত্রে খবর, নিহত চিকিৎসকের নাম প্রকাশ্যে বলায় তাঁর বিরুদ্ধে টালা থানায় অভিযোগ দায়ের হয়েছে। সেই মামলাতেই সন্দীপ ডেকে পাঠাল কলকাতা পুলিশ।

এদিকে আরজি কর হাসপাতালের প্রাক্তন অধ্যক্ষ সন্দীপ ঘোষ (Sandip Ghosh) সিবিআইয়ের তলবে মঙ্গলবারও সিজিও কমপ্লেক্সে হাজির হন। কেন্দ্রীয় তদন্তকারী সংস্থা সূত্রে খবর, সন্দীপের বয়ানে একাধিক অসঙ্গতি পাওয়া গিয়েছে। নির্যাতিতার পরিবারের পক্ষ থেকে যে সমস্ত তথ্য বা বয়ান রেকর্ড করা হয়েছিল, সেই বয়ানের সঙ্গে সন্দীপের যে বয়ান নেওয়া হয়েছিল, তার তথ্যে অমিল রয়েছে। নতুন করে তাঁকে জিজ্ঞাসাবাদ করে বেশ কিছু তথ্য বা বয়ান রেকর্ড করেছে সিবিআই।